Diari Oficial de la Generalitat Valenciana


Sumari del DOGV 128, del 31-10-1983 (1983/802466)

DECRET 138/1983, de 27 d'octubre, del Consell de la Generalitat Valenciana, pel qual es determinen les directrius de coordinació per a l'exercici de 1984 de les funcions propies de les Diputacions Provincials en matèria de Turisme i Comerç declarades d'interés general comunitari.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1983/10/27/138/dof/vci/html**

### Dades del document

Número de DOGV
:   128

Data del DOGV
:   31-10-1983

Secció del DOGV
:   DISPOSICIONS GENERALS

Número del document
:   1983/802466


Data del document
:   27-10-1983

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

Decret 138/1983, de 27 d'octubre, del Consell de la Generalitat Valenciana, pel qual es determinen les directrius de coordinació per a l'exercici de 1984 de les funcions pròpies de les Diputacions Provincials en matèria de Turisme i Comerç declarades d'interés general comunitari.  
La Llei 12/1983, de 14 d'octubre, del Procés Autonòmic, preveu en el tìtol II aspectes de coordinació entre les Comunitats Autònomes i les Diputacions Provincials, regulant específicament l'esmentada coordinació en els supòsits en què les Diputacions gestionen serveis propis de les Comunitats Autònomes, en els de competències concurrents i en aquells en què vinga imposada per la Llei.   
D'altra banda, la Llei de la Generalitat Valenciana 2/1983, de 4 d'octubre, dictada per desplegar els articles 47 i 31.8 de l?Estatut d'Autonomia, declara d'interés general per a la Comunitat Valenciana determinades funcions pròpies de les Diputacions Provincials, i estableix en el núm. 2 de l'article segon, que la Comunitat Valenciana assumirà la coordinació de les funcions provincials en les esmentades matèries, quan l'activitat d'una Diputació puga tenir efectes que ultrapassen l'àmbit territorial provincial i senpre que l'exercici de les competències provincials sobre les tals matèries efecte a serveis o competències pròpies de la Comunitat Valenciana.   
Tenint en compte que en l'apartat f) del número 1 de l'esmentat precepte es declara d'interés comunitari el Turisme, els Concursos i Exposicions, Fires i Mercats que ultrapassen l'àmbit provincial, és evident que, sobretot pel que fa a la presència turística tant en l'interior com en l'exterior, així com l'assistència a Concursos, Fires, Exposicions, ha d'haver una coordinació d'activitats per tal d'evitar el nivell de dispersió en què es vénen fent i la reducció de l'eficàcia que hi repercuteix.   
D'aquesta manera, com que les esmentades funcions competència pròpia de la Comunitat Valenciana, són assignades a la Conselleria d?Indústria, Comerç i Turisme, per la present disposició s'estableixen els criteris i objectius prioritaris de coordinació per a l'exercici de 1984, en compliment del que disposen l'article quart i d'altres concordants de la Llei 2/1983, de 4 d'octubre, de la Generalitat Valenciana.   
Conseqüentment, i a proposta del Conseller d'Indústria, Comerç i Turisme, i amb la prèvia deliberació i aprovació del Consell de la Generalitat Valenciana en sessió celebrada el dia 27 d'octubre de 1983,   
DECRETE:   
Artícle 1.r  
S'atribueix a la Conselleria d?Indústria, Comerç i Turisme la coordinació de les següents funcions de les Diputacions Provincials, declarades d'interés general comunitari en el núm. 1 de l'article segon de la Llei 2/1983, de 4 d'octubre, de la Generalitat Valenciana: Turisme. Concursos i Exposicions, Fires i Mercats que ultrapassen l'àmbit provincial.   
Article 2.?  
Durant l'exercici econòmic de 1984, la coordinació per la Conselleria d?Indústria, Comerç i Turisme de les activitats a què fa referència l'article anterior estarà presidida pels criteris d'aprofitament més racional i solidari dels recursos pressupostaris destinats a tal finalitat per la Generalitat i les Diputacions Provincials, programació conjunta i articulada de les activitats per tal d'evitar la dispersió d'esforços i la potenciació, en l'interior i l'exterior, de la realitat global de la nostra Comunitat.   
Article 3.r   
La Conselleria d?Indústria, Comerç i Turisme programarà les activitats que calga fomentar, finançar i executar conjuntament amb les Diputacions Provincials durant l'exercici econòmic de 1984, determinant per a cada una les normes específiques d'actuació que hauran d'atendre l'aconseguiment dels objectius prioritaris següents:   
1. La impulsió i potenciació de la promoció turística, tant en l'interior com en l'exterior del territori espanyol, posant especial atenció en la diversificació de l'oferta turística existent en la nostra Comunitat.   
2. La potenciació de l'assistència a seminaris, cursos o trobades en matèria turística tant de caràcter nacional com internacional.   
3. La coordinació i unificació de la presència en Concursos, Fires, Mercats i Exposicions de caràcter comercial o artesanal, tant en l'interior com en l'exterior del territori espanyol, atenent la varietat de les nostras ofertes en tots els camps i ressaltant dins dels pabellons comunitaris la diversitat provincial, sempre que el tema ho necessite.   
4. La prestació d'atenció preferent a totes les accions encaminades a la millora, sanejament i adequació de la nostra infrastructura turística.   
Article 4.t   
1. Es crea la Comissió de Coordinació Turística i Firal com a instrument coordinador de les funcions assenyalades a l'article primer.  
La Comissió estarà presidida pel Conseller d?Indústria, Comerç i Turisme i integrada pels membres següents:   
- El Director General de Comerç i Consum.   
- El Director General de Turisme.   
- El Director General d?Indústria i Energía.   
- Els Presidents de les Diputacions Provincials d'Alacant, Castelló i València, o Diputats Provincials de les respectives Corporacions en els quals deleguen.   
La Comissió de Coordinació estarà presidida pel personal tècnic de la Conselleria i de les respectives Diputacions, que s'estime necessari.   
2. La Comissió de Coordinació es reunirà a convocatòria del Conseller d?Indústria, Comerç i Turisme i tindrà les funcions següents:   
a) Elaborar el projecte de programació d'activitats turistiques i firals coordinades, ordenant i valorant les previsions de la Conselleria d?Indústria, Comerç i Turisme i les de les Diputacions respectives, d'acord amb els criteris generals i els objectius prioritaris establerts en aquest Decret.   
b) Formular la proposta de normes específiques d'actuació per a cada activitat.   
c) Qualsevol altra que li siga encomanat pel Conseller d?Indústria, Comerç i Turisme.   
Les propostes de la Comissió de Coordinació seran elevades per a l'aprovació al Conseller d?Indústria, Comerç i Turisme.   
Article 5.é  
El finançament de les activitats coordinaes s'obtindrà dels crèdits adscrits a la Conselleria d?Indústria, Comerç i Turisme i consignats en els Pressupostos de la Generalitat Valenciana, i de les consignacions que, per a aquests efectes, hauran de disposar les Diputacions Provincials, en una quantia global mínima que iguale les consignacions corresponents a l'exercici de 1983.   
Article 6.é  
Les facultats de control atribuïdes al Consell per l'article sisé de la Llei 2/1983, de 4 d'octubre, de la Generalitat Valenciana, seran exercides per la Conselleria d'Indústria, Comerç i Turisme; això no obstant, podran ser exercides les facultats de gestió i seguiment d'aquestes activitats mitjançant delegació efectuada pel Conseller d'Indústria, Comerç i Turisme en favor de les Diputacions respectives.   
DISPOSICIONS FINALS  
Primera.-La Conselleria d?Indústria, Comerç i Turisme haurà de dictar les normes específiques corresponents d'actuació a què fa referència aquest Decret, per a l'exercici econòmic de 1984, amb anterioritat al 31 de desembre. .  
Segona.-El Conseller d?Indústria, Comerç i Turisme queda facultat per dictar les normes necessàries per al desplegament i l'aplicació del que estableix aquest Decret.   
Tercera.-Aquest Decret entrarà en vigor el mateix dia de la publicació al Diario Oficial de la Generalitat Valenciana.   
València, a 27 d'octubre de 1983.   
El President de la Generalitat,  
JOAN LERMA I BLASCO  
El Conseller d?Indústria, Comerç i Turisme,  
SEGUNDO BRU I PARRA


Còpia Permalink ELI